ΕΦΝΜΕΡΙΣ ΤΗΣ ΚΥΒΕΡΝΗΣΕΠΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΤΕΤΑΡΤΟ 



ΠΟΛΕΟΔΟΜΙΑ 

ΔΙΑΤΑΓΜΑΤΑ 

(1) 

Έγκριση Πολεοδομικής Μελέτης της πυκνοδομημένης πε- 

ριοχής Αγίας Τριάδας - Καλλιθέας του Δήμου Ιωαννίνων. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη : 

1. Τις διατάξεις του Ν. 1337/1983 «Επέκταση των πο- 
λεοδομικών σχεδίων, οικιστική ανάπτυξη και σχετικές ρυθ¬ 
μίσεις» (Φ.Ε.Κ. 33Α) και ειδιότερα τα άρθρα 6 (παρ. 1,4,5 
και 6) 7 (παρ. 1,2, 4 και 5) και 43 (παρ. 10) αυτού. 

2. Τις διατάξεις του Ν. Δ/τος «περί σχεδίων πόλεων κ.λπ. 
της 17 Ιουλίου 1923 όπως μεταγενέστερα τροποποιήθηκαν 
και συμπληρώθηκαν και ειδικότερα το άρθρο 3 αυτού. 

3. Τις διατάξεις του Ν.Δ. 8/1973 «περί Γ.Ο.Κ.» όπως 
τροποποιήθηκε με το Ν.Δ. 205/1974. 

4. Τις αριθ. 110/1984 και 136/1984 γνωμοδοτήσεις του 
Δημοτικού Συμβουλίου Ιωαννίνων. 

5. Την αριθ. 2638/153/28.1.1985 απόφαση του Υπουρ¬ 
γού Χωροταξίας, Οικισμού και Περιβάλλοντος «Κίνηση της 
δαδικασίας του Γενικού Πολεοδομικού Σχεδίου Ιωαννίνων» 
(Φ.Ε.Κ. 13/Δ). 

6. Την αριθ. 68634/2883/1984 απόφαση του Υπουργού 
Χωροταξίας, Οικισμού και Περιβάλλοντος «Χαρακτηρισμός 
ως πυκνοδομημένης της περιοχής Αγίας Τριάδας - Καλλι¬ 
θέας του Δήμου Ιωαννίνων». 

7. Την αριθ. 15/1984 γνωμοδότηση του Νομαρχιακού 
Συμβουλίου Χωροταξίας, Οικισμού και Περιβάλλοντος, του 
νομού Ιωαννίνων.. 

8. Την αριθ. 727/1984 γνωμοδότηση του Συμβουλίου της 
Επικράτειας, με πρόταση του Υπουργού Χωροταξίας, Οι¬ 
κισμού και Περιβάλλοντος, αποφασίζουμε : 

Άρθρο 1. 

Εγκρίνεται το πολεοδομικό σχέδιο της περιοχής Α- 
Τριαδας - Καλλιθέας του Δήμου Ιωαννίνων που έχει 
χαρακτηρισθεί ως πυκνοδομημένη με την αριθ. 68634/84 
απόφαση του Υπουργού Χωροταξίας, Οικισμού και Περιβάλ¬ 
λοντος» Χαρακτηρισμός ως πυκνοδομημένης της περιοχής 
”Τ*®^ Τριαδας Καλλιθέας του Δήμου Ιωαννίνων» με τον 
καθορισμό οικοδομήσιμων χώρων με στοιχείο (Ο.Τ.) κοι- 
χώρων με στοιχεία (Κ.Χ.) χώρων παιδικής χα- 
ρας και χώρου Βρεφονηπιακού Σταθμού όπως φαίνεται στα 
Ϊλπλλ σ Χ® τιΧ ® πρωτότυπα διαγράμματα σε κλίμακα 

.1000 που έχουν θεωρηθεί από τον Προϊστάμενο της Διεύ¬ 


θυνσης Πολεοδομικών Εφαρμογών με την αριθ. 77584/1984 
πράξη του και που συνοπτικά τους αντίτυπα δημοσιεύονται 
με το διάταγμα αυτό. 

Άρθρο 2. 

Εγκρίνεται ο Πολεοδομικός Κανονισμός της πυκνοδομη¬ 
μένης περιοχής Αγίας Τριάδας - Καλλιθέας της οποίας το 
Πολεοδομικό σχέδιο εγκρίνεται με το άρθρο 1 του παρόντος 
όπως στα επόμενα άρθρα. 

Άρθρο 3. 

1. Στους χώρους με χαρακτηριστικό στοιχείο Ο.Τ. 
επιτρέπεται η ανέγερση μόνο κατοικιών και καταστημάτων 
καθημερινής εξυπηρετήσεως κατοικιών (Γαλακτοπωλεία, 
Καφενεία, Καταστήματα Ψιλικών κ..π.). 

2. Στους χώρους με χαρακτηριστικό στοιχείο ΟΤΚ 
όπως φαίνονται στα διαγράμματα του άρθρου 1 του παρόν¬ 
τος διατάγματος επιτρέπεται η ανέγερση κατοικιών και 
καταστημάτων λιανικού εμπορίου, αναψυχής, γραφείων 
και κτιρίων παρεμφερών εγκαταστάσεων κεντρικής φύσεως. 

Άρθρο 4. 

1. Στο πρόσωπο των οικοπέδων οικοδομημένων ή μη 
που βρίσκονται σε οικοδομικά τετράγωνα που περιλαμ¬ 
βάνονται στην περιοχή της οποίας το πολεοδομικό σχέδιο 
εγκρίνεται με το άρθρο 1 του παρόντος Δ/τος, επιβάλλεται 
προκήπιο πλάτους δύο (2), τρία (3) και τέσσερα (4) μέτρα, 
όπως φαίνεται στα ίδια διαγράμματα που μνημονεύονται 
στην παράγραφο 1 του παρόντος διατάγματος. 

2. Στα οικόπεδα των οικοδομικών τετραγώνων στα οποία 
δεν επιβάλλεται προκήπιο με την προηγούμενη παράγραφο 
τα κτίρια δύνανται να αναγερθούν σε οποιαδήποτε απόσταση 
από την οικοδομική γραμμή. 

Άρθρο 5. 

Οι όροι και περιορισμοί δόμησης των οικοδομήσιμων χώρων 
χώρων με τα στοιχεία (Ο.Τ) καθορίζονται ως κάτωθι: 

1. Οικοδομικό σύστημα των πτερύγων. 

2. Ελάχιστα όρια εμβαδού και διαστάσεων των οι πέ- 
δων : 

Ελάχιστο πρόσωπο δέκα τέσσερα (14) μέτρα. 

Ελάχιστο βάθος δέκα οκτώ (18) μέτρα. 

Ελάχιστο εμβαδόν διακόσια πενήντα (250) τετρ. μέτρα. 

3. Κατά παρέκκλιση από την προηγούμενη παράγραφο 
οικόπεδα υφιστάμενα κατά την 10.3.1982 ημερομηνία που 
καθορίζεται με την παρ. 5 του άρθρου 8 του Ν. 1337/83 
απομειούμενα λόγω ρυμοτομίας από την εφαρμογή του 
άρθρου 1 του παρόντος θεωρούνται άρτια και οικοδομήσιμα 
εφόσον έχουν διαστάσεις : 

Ελάχιστο πρόσωπο οκτώ (8) μέτρα. 

Ελάχιστο βάθος δώδεκα (12) μέτρα. 

Ελάχιστο εμβαδόν εκατόν πενήντα (150) τετρ. μέτρα. 

4. Οικόπεδα προκύπτοντα από την εφαρμογή της παρ. 2 
του άρθρου 8 του Ν. 1337/83 θεωρούνται άρτια και οικοδο¬ 
μήσιμα εφόσον έχουν τα ελάχιστα όρια εμβαδού και διαστά¬ 
σεων της παραπάνω παρ. 3. 

5. Ποσοστό καλύψεως εξήντα τοις εκατό (60%) της 
επιφάνειας των οικοπέδων. 

6. α) Μέγιστος επιτρεπόμενος αριθμός ορόφων των κτι¬ 
ρίων δύο (2) με μέγιστο ύψος οκτώ και μισό (8,50) μέτρα. 
Στο ύψος αυτό περιλαμβάνεται και το ύψος της στέγης η 
κατασκευή της οποίας είναι υποχρεωτική. Η στέγη κατα¬ 
σκευάζεται μετά την ολοκλήρωση του φέροντος οργανισμού 
του κτιρίου και πριν από τη συνέχιση των υπολοίπων εργα¬ 
σιών. 

β) Το μέγιστο ύψος στο χαμηλότερο σημείο του κτιρίου, 
όταν το έδαφος είναι κεκλιμένο, δεν επιτρέπεται να υπερβαίνει 
τα δέκα (10) μέτρα συμπεριλαμβανομένου και του ύψους 
της στέγης. 

γ) Κατ’ εξαίρεση στην περίπτωση ανεγέρσεως καταστη¬ 
μάτων στα οικόπεδα που έχουν πρόσωπο στην οδό Μεγάλου 
Αλεξάνδρου, το μέγιστο επιτρεπόμενο ύψος ορίζεται σε 
δέκα (10) μέτρα ανεξάρτητα από την κλίση του εδάφους. 
Στο ύψος αυτό περιλαμβάνεται και το ύψος της στέγης. 
Σαν αφετηρία μέτρησης του ύψους λαμβάνεται η στάθμη 
της οδού. 

δ) Σε περίπτωση χορήγησης άδειας οικογενειακής στέ¬ 
γης δεν επιτρέπεται παρέκκλιση των ως άνω καθοριζομένων 
υψών στην περιοχή. 


7. Συντελεστές δόμησης οκτώ δέκατα (0,8). 

Άρθρο 6. 

Οι όροι και περιορισμοί δόμησης του χώρου Βρεφονηπια¬ 
κού Σταθμού καθορίζονται ως κάτωθι : 

1. Οικοδομικό σύστημα πτέρυγες. 

2. Μέγιστος επιτρεπόμενος αριθμός ορόφων του κτιρίου 
δύο (2) με μέγιστο ύψος οκτώ και μισό (8.50) μέτρα. 
Στο μέγιστο επιτρεπόμενο ύψος ,συμπεριλαμβάνεται και το 
ύψος της στέγης της οποίας η κατασκευή είναι υποχρεωτική. 

3. Ποσοστό καλύψεως εξήντα τοις εκατό (60%). 

4. Το κτίριο που θα αναγερθεί πρέπει να απέχει από τις 
ρυμοτομικές γραμμές δύο (2) μέτρα τουλάχιστον. 

5. Συντελεστής δομήσεως οκτώ δέκατα (0,8). 

Άρθρο 7. 

Η ισχύς του διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Τπουργό Χωροταξίας, Οικισμού και Περιβάλλοντος 
αναθέτουμε τη δημοσίευση και εκτέλεση αυτού του διατά¬ 
γματος. 

Αθήνα, 24 Απριλίου 1985 

Ο ΠΡΟΕΔΡΟΙ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

γραφκιο Ο. Μ Η. κπκ 


πολΕοΟομικη οργανωοη Ακιτουργιες 




Λ 


Κ ΛΙΜΑ Κ Α 

1 : 1.000 


ΑηριΑιις 11Β4 


ρυμοτομικό σχκβια 


ΙΒΑΝΝΙΝΑ 


νομοιΙΟΑΝΝΙΝΟΝ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












